b"\n_START_ARTICLE_\nDiplomat\n_START_PARAGRAPH_\nEn diplomat er en representant utsendt av en stat til en annen stat eller til en internasjonal mellomstatlig organisasjon eller som arbeider i et lands utenriksdepartement. Disse utsendte representantene er akkreditert eller meldt til vertsstaten._NEWLINE_Diplomater som er sjef for utenriksstasjoner er etter Wien-konvensjonen om diplomatiske relasjoner inndelt i ulike rangklasser, der ambassad\xc3\xb8rer og nuntier rangerer foran sendemenn, ministre og internuntier, som igjen rangerer foran diplomater som er charg\xc3\xa9s d'affaires. I den norske utenrikstjenesten rangeres diplomater slik: ambassad\xc3\xb8r, minister, ministerr\xc3\xa5d, ambassader\xc3\xa5d, f\xc3\xb8rste ambassadesekret\xc3\xa6r, andre ambassadesekret\xc3\xa6r, tredje ambassadesekret\xc3\xa6r og attach\xc3\xa9."